钦定古今图书集成/明伦汇编/氏族典/第093卷 > 《廖用贤尚友录》 > 俞诲
## 钦定古今图书集成/明伦汇编/氏族典/第093卷 > 《廖用贤尚友录》 > 俞诲

按《莆田县志》：“诲，字忠伯，万历辛丑进士。初令新喻，持
以廉洁，化以惠慈。行取陞户部主事，寻擢云南道御
史。侃侃建言，疏劾李道、马堂，复请惠王之藩及东宫
讲学不当久辍。巡按广西，嗣补湖广参政，转陕西右
布政，又转湖南左布政。时魏珰炽焰，颂德者醵金立
祠，诲峻拒之。珰败，陟南京太仆卿，未任卒。”